"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Etioopias on aastasadu avaldanud mõju tugev kristlik pärand.
Sellest hoolimata
on selle maa moslemitest rahvas kuulnud harva Jeesusest.
Kuidas sealsetel kristlastel läheb ja kuidas Märtrite Hääl neid toetab?
Nii räägimegi täna Etioopiast,
sealsetest kristlastest ja ka tagakiusust, mida nad kogevad.
MÄRTRITE HÄÄL
Tere tulemast saatesse Hannu Lahtinen ja Ilpo Jokimäki!
Täname!
Hannuga oleme siin stuudios juba teist korda koos.
Ilpoga aga täitsa esimest korda.
Seetõttu jaga meiega palun veidi oma teekonnast Märtrite Häälde.
Milline see on olnud ja millega siin praegu tegeled?
Tegu on väga lihtsa looga.
Olen pikka aega teinud misjonitööd ja olnud ka pastor.
Oma pastori-aastate lõpuosas
tekkis mul aga taas igatsus teed sillutava misjonitöö järele
ja mingi hetk tundus ka, et Jumal ütles,
et mu järgmine töö saab olema midagi muud kui pastori töö
ja et ma ei pea ise kuhugile kandideerima,
vaid mind kutsutakse.
Hannuga oleme iseenesest tundnud juba väikesest peale,
kuid kui Hannu Märtrite Häälde tööle asus
ja mind ühele Aafrika reisile kaasa kutsus,
siis sealt see kõik algas.
Olin algul kaasas vabatahtlike töös,
aga siis võeti mind juba ametlikult tööle
ja ma olen nautinud seda täiega.
Sa oled peatoimetaja. Mida see täpsemalt tähendab?
Ma vastutan Märtrite Hääle pildil olemise eest.
Näiteks TV7's, mis on meie jaoks ülioluline,
aga ka raadio vahendusel.
Ühtlasi on meil oma ajakiri, uudiskiri ja sotsiaalmeedia kanalid.
Kodulehed.
Nii et see on see minu pärusmaa,
kus kanda hoolt, et laias laastus kõik toimiks
ja me oleks ajakohased.
Kuid ma kuulun ka Märtrite Hääle juhatusse
ja külastan kogudusi.
Homme aga sõidan Eestisse.
Nii et mul on väga mitmekülgne töö.
Vaatamata sellele, et organisatsioon on väike,
on tööpõld siiski suur.
Kus kõikjal Märtrite Hääl tegutseb?
Rahvusvahelisel tasandil tegutseb Märtrite Hääl umbes 70 riigis
ja Soome Märtrite Hääl osaleb neist umbes 20 riigis.
Kas Soome pool saab ise valida need inimesed, kogudused ja maad,
keda aidata
või kuidas see lugu käib?
Meil on oma nö kindlad sihtpunktid,
millele oleme pikemaajaliselt pühendunud.
Tegu on aastate jooksul tekkinud kontaktidega
ja me oleme kogenud Jumala ees olles,
et need on need kohad, kus peame olema.
Näiteks Nigeeria,
mis on kristlaste suurim tagakiusamise paik.
Eritrea, Etioopia, Hiina, Iraan, Iraak.
Maad, mida oleme läbi aastate toetanud.
Pakistan on samuti üks me suur tööpõld.
Ukraina on nüüd muidugi ka lisandunud.
Ilpo on olnud sellega lähedalt seotud ja käinud seal mitmeid kordi
ja vastutades selle maa eest.
Kuid me oleme kaasatud ka rahvusvahelise Märtrite Hääle töösse,
olles kaasas erinevates projektides,
nii et tegu on väga laiaulatusliku tööga.
Nii et tõsi ta on - me meeskond on väike,
aga me töö on väga laiaulatuslik.
Üks asi, mis mulle Märtrite Hääle juures meeldib,
on see, et meil on võimalik kiiresti reageerida.
Kui tekkivad ootamatud kriisiolukorrad või tõsine tagakius,
mida on selgi aastal ette tulnud - näiteks Indias ja Pakistanis,
siis me saame kohe kiiresti reageerida.
Nii et meil on pikaajalised sihtmärgid
ja ka lühiajalised, kus on tarvis kiiret reageerimist.
Täna, kui siia Lahtist sõitsin,
tegelesin sõidu ajal ühe kriisiga Lähis-Idas,
kus tahame kindlasti aidata oma usuõdesid-vendi,
kes kogevad sealse sõja pingeid, aga keda kiusatakse ka usu tõttu taga.
Nii et tahame olla olemas nende jaoks.
Kui palju see töö teid endid neisse paikadesse viib?
Külastate te üldse neid paiku, kus Märtrite Hääl tegutseb?
Meil on oma tööjaotus.
Hannu külastab rohkem neid paiku.
Kuna mul on veel väikesed lapsed, siis ma väga palju ei reisi
ja tegutsen pigem kodumail.
Kuid 1-2 korda kevadel ja 1-2 korda sügisel ma ikka reisin.
Kuid Hannu, palju sul neid reise aasta peale tuleb?
Ma pole kokku lugenud ja ega ma nüüd koguaeg ka ära pole,
sest vastutan ju ka kogu Märtrite Hääle tegevuse eest.
Kuid ma kindlasti tean kõige rohkem neist me tööpõldudest,
millele lisandub siis ka osalemine MH rahvusvahelises töös.
Lisaks ka veidi koguduste külastamisi.
Nii et oma ajakasutusel tuleb silm peal hoida.
Et kõiges valitseks tasakaal. - Just nimelt.
- No seda tasakaalu koguaeg ka pole.
Kindlasti mitte, kuid veidikenegi. - Täna, näed, oleme siin saates.
Tore, et te enda vahel on hea koostöö.
Rääkides täna Etioopiast, siis oled sa seal ise käinud?
Jaa, mul on Etioopiaga pikk ajalugu.
Käisin seal esimest korda 2004. aastal,
kui olin veel Lähis-Idas misjonär.
Meil toimus Süüria piirialadel -
seal piirkonnas, kus asuvad Al-Hawl'i pagulaslaagrid,
Süüria kristlastega üks nädalalõpp.
Üks vend tuli mu juurde ja ütles:
"Näen vaimus, kuidas sa hakkad teenima Aafrikas."
Mõtlesin: "Mis asja? Ma pole elu sees Aafrikas käinud."
Kuid peagi peale seda, kui elasime veel Lähis-Idas,
sain telefoni sõnumi,
kus küsiti, kas saaksin minna appi Etioopiasse,
kuna paljud sealsed moslemid olid hakanud pöörduma ristiusku.
Nii olengi al 2004. aastast käinud Etioopias.
Pean tõdema, et see on väga eriline maa.
Psalmid 68:32 ütleb: "Etioopia sirutab rutuga oma käed Jumala poole."
Etioopial on oma erakordne ajalugu.
See on paljuski ümbritsetud moslemimaadest
ja seda on mitmeid kordi püütud vallutada.
Sel on oma ajalugu ristiusuga, mis jõudis sinna Apostlite tegude ajal,
kus Etioopia kuninganna varahaldur leidis Jeesuse,
kui oli Jeruusalemmas palvetamas.
Aga ka siis, kui islam 600. aastal tuli.
Muhamedi järgijate punt koges vägagi suurt tagakiusu,
olles Meka ajal veel väike ja üsna jõuetu.
Nii põgenesid nad Etioopiasse, kuuldes seal evangeeliumi Jeesusest,
nii et päris mitmed neist pöördusid Jeesuse poole.
Moslemite kirjutistes on selle kohta üks huvitav lugu.
Seal on jah selline huvitav vastuolu,
sest Etioopia iseenesest on üsna tugev moslemite piirkond,
kus elab üle 40 miljoni moslemi.
Samas moslemite seas tervikuna valitseb üks pinev arusaam.
On tõsi, et esimesed moslemid leidsid omal ajal Etioopias varju
ja moslemid väga austavad seda.
Teisalt aga on moslemite teises kõige olulisemas kirjutises - hadith'is
üks lause, mis peegeldab Muhamedi hirmu,
sest ta ütles: "Üks etioopialasest mees tuleb
ja hävitab Kaaba."
Ehk siis moslemid kardavad, et etioopialased hävitavad Meka.
Nii et väga huvitav pingeväli.
Ehk arvatakse, et Etioopia teeb lõpu islami võimule.
Peab tõdema, et esimesi märke sellest on näha.
Olen aastate jooksul külastanud väga paljusid islamiriike,
kuid pole kusagil mujal
näinud nii paljusid moslemeid leidmas Kristust kui Etioopias.
Ehk nagu paljud ütlevad - see on kui imede ookean.
See paneb küll end lausa näpistama, et uskuda, on see ikka tõsi?
Sest nähes nii paljude moslemite pöördumisi
ja kuuldes nende lugusid salajjastel ristimisteenistustel,
kus vahel lausa paarsada inimest saavad korraga päästetud.
Nad teavad, mis see neile maksma läheb.
Osade nende jaoks on see ikka väga palju maksma läinud.
Seda on oluline mainida
rääkides Etioopiast ja sealsetest tagakiusatud kristlastest,
sest olen märganud meil Soomes, et kui rääkida siin Aafrikast,
siis kõik arvavad, et kogu Aafrika on üks suur kristlik maa.
Eriti arvatakse seda Etioopia puhul,
kus on Soome misjonäride poolt
läbi aegade rajatud võimas nelipühiliikumine,
kuhu kuulub miljoneid inimesi.
Ühtlasi on seal maailma suurim luteri kirik,
kus vägagi aktiivselt usutakse Jeesust ja rakendatakse oma usku.
Ja kuna seal on palju Soome misjonäre,
on meil väga lähedane kontakt Etioopia kristlusega.
Tänapäevalgi kasvab seal just nelipühilus kõige jõudsamalt.
Kuid samas on sel maal ka oma teine pale,
mistõttu on islam seal teine kõige kiiremini kasvav usund.
Etioopia on olnud maailma üks vaesemaid maid,
kuigi viimaste aastate jooksul
on toimunud märkimisväärne majanduskasv.
Kuid kui võrrelda sealseid maju ja ümbrust
seal olevate mošeedega,
tekkib küsimus, kes on seda kõike rahastanud?
Fakt on see, et need on enneolematud summad,
mis rikastest Araabiamaadest nafta müügist tulevad,
et toetada mošeede ehitamist,
islami koolide rajamist, imaamide koolitamist jne.
No kuidas seal Etioopias siis on?
Rääkisite siin nelipühi kogudustest -
saavad nad avalikult tegutseda või peab kõik käima salajas?
See on taas väga kahepoolne maa.
Osa maast on väga kristlik,
kus kogudused, ristid ja kõik muu võivad olla vägagi avalik.
Kuid maa ida-osas on ka pikalt varjus olnud islami piirkonnad,
kus kristlased kogevad ikka tõsist tagakiusu.
Sest sealne islam on väga radikaalne, mille kõrval ristiusul pole kohta.
Nii et kuigi Etioopia misjoniajalugu on tore,
on kahju, et sealsed moslemid jäeti omapäi
ja nii on seal aastasadu olnud
oma islamistlik, pea puutumatu piirkond,
kus pole pea kunagi kuulutatud evangeeliumi.
Nii et kui seal saab keegi kristlaseks, on see vägagi eluohtlik.
Samas on meil üks videoklipp kahest vennast Etioopias.
Seda vanemat venda kutsutakse "10/40 aken"-teenistuse isaks.
See on üks imeline lugu.
Ta oli suure nelipühi liikumise juht ja Jumal kutsus teda juba noorena.
Ta nägi juba noore poisina nägemuse moslemitest
ja Jumal ütles: "Kui vanaks saad, juhin sind nende sekka
ja isegi, et nad panevad vastu evangeeliumile,
saad sa nägema minu au."
Aastakümneid hiljem kutsuti ta Soome ühele misjonikonverentsile kõnelema.
Ühtlasi viibis ta tol pühapäeval väikese Tuusula koguduse teenistusel
Koguduse pastor läks peale teenistust ta juurde
ja kordas täpselt neid samu sõnu,
mida Jumal oli talle väikese poisina rääkinud.
Ta ütles: "Koju tagasi minnes ootavad need asjad sind ees."
Tagasi koju jõudes sai ta ühest maapiirkonnast kõne,
kus öeldi: "Tule ruttu siia! Siin on tsunami!"
Ta küsis: "Mis mõttes teil on tsunami?
Te maal pole mingit vettki!"
Mis siis oli juhtunud?
Reedel, mis on moslemite peamine palvepäev,
oli mošee täis erinevaid palvetajaid
ja korraga kõik nägid suurt valget kuju.
Kuid vaid imaam kuulis sõnu: "Lõpeta oma tegevus,
sest sa juhid inimesed pimedusse ja hukatusse."
Issand andis talle hiljem veel juhiseid
minna ühte väikesesse soomlaste poolt ehitatud palvemajja.
Kõik olid hämmingus
nähes imaami oma kaaslastega sinna ilmumas.
Seetõttu nad helistasidki ennist räägitud mehele:
"Tule ruttu, meil on siin tsunami!", mis tähendas neid imaame.
Nii ta siis rääkis neile teest, tõest ja elust,
mille tulemusena need imaamid põlvitasid ja tunnistasid Jumala auks,
et Jeesus Kristus on Issand.
Aga vaatame siis seda videot ka.
MÄRTRITE HÄÄL
Me kogeme suuri raskusi
ega saaks ilma palveta üldse hakkama.
Nii et kui soomlased palvetavad seal kusagil kaugel,
suudame meie tänu sellele palvetoele teha oma tööd.
Neid palvetajaid pole ehk näha, aga meie oleme nähtaval,
mistõttu mida rohkem palvetuge, seda edukamad me oleme.
Sest palve kaudu me võidame saatana,
andes talle mööda päid ja jalgu.
Me oleme vaimses mõttes soomlaste töö vili.
Seetõttu ka see 10/40 teenistus, mis evangeliseerib moslemeid,
on sündinud tänu soomlastele.
Nii julgustame teid jätkuvalt palvetama me eest ja olema meiega,
mis iganes olukorrad ka poleks.
Me oleme eesliinil ja soomlased saavad katta me seljatagust.
See on see, kuidas saame minna edasi.
Nii et kui hoiame kokku ja tegutseme ühel meelel,
võidame ka ära islami. Aitäh!
MÄRTRITE HÄÄL
Nüüd aga jätkame vestlust Hannu ja Ilpoga.
Ilpo, mida kõike Märtrite Hääl Etioopias teeb?
Nii tagakiusatud kristlaste heaks kui ka muus vallas.
Me suurim sihtmärk on toetada piibli- ja misjonikooli,
kus ka need videos nähtud mehed käivad.
Nad tegutsevad täienisti vaid moslemite aladel.
Neil pole vähimatki plaani minna kristlikele aladele,
vaid nad käivad alati seal, kus asuvad tugevad islami "pesad"
ja samas tegutsevad ka välismaal.
Nii et me toetame nende tööd.
Kuid kui on ka tagakiusu juhtumeid, kus kirikud põletatakse maha,
kristlased sattuvad raskustesse või vägivalla ohvriks,
siis me sageli aitame ka sellistel puhkudel.
Me koostööpartnerid anname meile abivajadustest teada
ja nii saame ka aidata.
Kahjuks on tulnud ette sedagi, et Etioopia põhja-osas,
mis on teatud osas õigeusklik ala ja paljuski traditsioonidega seotud,
et õigeusu kirik on kisanud taga evangeelseid kristlasi
nõnda nagu seda tehakse islami-aladel.
Nii oleme sinnagi päris palju abi saatnud,
sest evangeelne teenistus on seal kõvasti kahju saanud.
Nii peame pidevalt ühendust ja saadame sinna oma abi.
On teil mõnda lugu jagada
Ei pea olema midagi kõige kohutavamat,
aga mida see tähendab olla tagakiusatud kristlane?
Meil on uus raamat: "Aafrika tähed - salajane koguduse džihaadi varjus",
siis seal on ka terve peatükk Etioopia kohta.
Tooksin siit esile Gebene loo.
Me Etioopia sõbrad aina küsivad:
"No kas sa ikka veel ei oska hääldada seda nime?"
No ei oska, sest see on nii raske keel.
Tänu Jumalale, et pole pidanud veel amhari keelt õppima!
Pole hullu - me saame aru. - Just ja see on juba hea.
Ilpo käis minuga Etioopias kaasas ja me ka kohtusime Gebenega.
Mäletad sa teda?
- Mäletan. Ta oli tookord ikka väga kehvas seisus
- Ta oli haiglaselt kõhna.
Küsisime ta loo kohta, mis on ka siin raamatus kirjas.
Ta on pärit ühest moslemite hõimust Etioopias.
Kord oli käimas moslemite paastukuu
ja kuna Gebene oli tõsimoslem, järgis ta seda igati.
Kuniks talle ilmus korraga palve ajal valges rüüs mees, kes ütles,
et Ta on Jeesus - tõeline elu.
Gebene kohkus selle peale ja jäi magama.
Üles ärgates oli see mees endiselt seal.
Gebene ei mõistnud, mis toimub,
sest tal polnud kristlastest sõpru ja ta ei tundnud ka Piiblit.
See mees ütles talle, et ta palvetest pole kasu,
vaid ta peab järgima Teda.
Mõelda vaid!
Gebene palvetas islami kohaselt viis korda päevas
ja siis korraga selline lugu.
Neid lugusid siit lugedes
ja ka raamatu autori Danielle Miettineni öeldut järgides,
tundub, et Jeesus lemmiksalm Piiblis on: "Mina olen tee, tõde ja elu."
Jeesus ilmub seda öeldes nii paljudele inimestele.
Gebene jaoks tähendas see seda, et ta kaotas Jeesuse pärast kõik.
Hea oli, et veel elu ei kaotanud, aga ta pidi põgenema kodust.
See keskus, millest Ilpo rääkis,
mida me toetame, et koolitada välja eesliini evangeliste,
siis sinna võetakse ka vastu tagakiusatud kristlasi.
See on selline ajutine turvapaik nende jaoks.
Siis aga hakkasime mõtlema,
kuidas aidata Gebenel jalad alla saada
ja uues paigas edasi liikuda.
Pikk jutt lühikeseks - lõime talle võimaluse avada oma poe,
hankides talle selleks kõik vajamineva varustuse.
Ühtlasi on poe hoones väike tuba, kus ta elab.
Nii on ta ennast ise üleval pidanud ja ka usuelus kenasti edasi liikunud.
Ta on rõõmus ja helgust täis.
Möödunud nädalavahetusel saime sealt ka rõõmutoovaid pilte
Gebene abiellumise kohta ühe kristlasest mehega.
Märtrite Hääl toetas nende pulmapeo korraldamist
ja ka uue kodu sisustamist.
Lisaks maksame ka veidi nende üüri ette
ja sealt saavad nad siis juba ise edasi toimetada.
Tahame väga aidata seda paari jõuda elus edasi.
Ma isegi ei tundnud Gebenet ära,
sest olin ju mõned aastad tagasi näinud teda väga nadis seisus.
Nüüd aga näeb ta igati kena ja heas seisus noor naine välja.
Kuid on teisigi selliseid lugusid.
Sarnane eelnevale on Momina lugu,
kes koges ka Jeesuse järgimise tõttu tagakiusu.
Aitasime teda ja ta sai ka teraapiat.
Samasugune noor naine nagu Gebene,
kelle lugu kahjuks lõppes.
Aitasime ka talle koju leida. - Jaa.
Ta elu läks ka paremaks,
aga siis ta kaugel elavad sugulased lasid ta ära röövida ja ta jäi kadunuks,
nii et pole temast enam midagi kuulnud.
Tõeliselt kurb lugu.
Pilt, mida temast näitasime, oli küll rõõmus,
aga kahjuks on ta lool kurb lõpp.
Viimane sõnum, mis temalt tuli, oli:
"Mind rööviti ära ja ma ei saa enam ühendust võtta."
Ei politsei ega kellelgi teisel
pole mingeidki viiteid sellele, kus ta olla võiks.
Olen alati öelnud,
et Püha Vaim ei õhuta meid kunagi palvetama surnute eest.
Me ei tea igakord, mida paluda,
aga Jumala Vaim
palvetab Jumala tahte kohaselt kõigi Jumala pühade eest
nagu Roomlastele 8. ptk.'s öeldud.
Nii et kui Jumala Vaim õhutab sind palvetama Momina eest,
siis tee seda, sest kusagil ta ju siiski on
ja Jumal aitab teda kindlasti.
Oleme vahel sõpradega arutanud,
kas neil tagakiusatud kristlastel on kuidagi tugevam usk kui meil?
Või kas me usk jääks püsima,
kui me sattuks sellistesse olukordadesse?
Ühtlasi ka, kas on juhtumeid, kus on loobutud oma usust,
kuna lihtsalt ei suudeta enam neid kannatusi ja piina taluda?
Kui aus olla, siis jah - ka selliseid juhtumeid on.
Inimesed on andnud järgi.
Ühtlasi olen märganud nende puhul, kes on pöördunud isalmist ristiusku...
Kuna islam on hästi käskude-keskne süsteem,
siis kui islamist pöördunu ei suuda võtta vastu Jumala armu,
võib ka kristlase elu osutuda talle väga raskeks
ja ta võib sellest ära langeda.
Kuid Etioopiast ei meenu mulle küll kedagi,
kes oleks Jumalast ära pöördunud.
Eks need olukorrad pane muidugi mõtlema.
Ka sellele, kas või kui palju ise suudaks neid kannatada?
Ma ei oska selle kohta öelda muud,
kui et Jumala vägi saab võimsaks meie nõtruses
nagu Korintlaste kirjas öeldud.
Tegin ühe väikese videoklipi me viimasel kohtumisel Mominaga,
mida ei saanud isegi lõpuni filmida, sest ta hakkas nutma.
Ta rääkis juba tookord kõigest, mida ta pere oli talle teinud.
Pere peksis teda jumalt ja pidas teda kui räpaseks kaltsuks.
Nii et raske see on, pole midagi öelda.
Usun, et Jumal annab meile igaks päevaks oma usu ja jõuvaru
ehk siis me ei pea olema mingid superusklikud.
Kuid keset tagakiusu
pole keegi ju nalja pärast või pooleldi usklik.
Kui tahad keset selliseid olukordi olla usklik,
pead seda ka tõsiselt võtma.
Ja kui elu on ikka ohus, eks see pane ka rohkem palvetama.
Kuid ma usun, et sama kehtib siingi.
Kui meil ikka puhkeks tõsine tagakius,
siis küllap leidub meiegi usklike seas samu elemente,
mida teiste tagakiusatute seas.
Kuidas me saaks Etioopia kristlasi meeles pidada?
Tahate ehk mingeid palvesoove või midagi muud esile tõsta?
Tasub palvetada eesliini evangelistide eest
ja ka selliste inimeste eest, kellest oleme täna rääkinud
ja kellest ka me raamat räägib.
Tegu on päris inimestega, kes kõiki neid asju läbi elavad.
Nii on see suur eesõigus toetada neid toetavat tööd.
Kui mõelda sellele,
kuidas tuhanded ja tuhanded moslemid
on leidnud tee Jeesuse juurde.
Etioopia kristlased viivad seda rõõmusõnumit edasi
ka Somaaliasse, Jeemenisse jne.
See on ainulaadne võimalus olla kaasas sellises meeskonnas,
kelle kaudu Jumala evangeelium levib.
Palugem, et Jumala Sõna ja evangeelium läheks seal edasi.
Kohtusime paar nädalat tagasi sealse misjonikooli juhtidega,
kes rääkisid väga soojalt soomlastest ja soomlaste palvetest,
tänu millele nende töötegijad saavad viia Jumala Sõna välja
ja minna ka sellistesse piirkondadesse,
kuhu Soome misjonärid ei saa minna.
Nii et tasub paluda nende eest,
sest nad viivad edasi tööd, mille soomlased seal kord alustasid.
Lõpetuseks veel -
kust saab tellida "Aafrika tähed" raamatut
ja Märtrite Hääle tasuta ajakirja?
Nii me ajakiri kui see raamat on tellitavad: www.marttyyrienaani.fi
Aitäh Hannu ja Ilpo selle vestluse eest
ja kõike head nii teile kui te peredele! - Aitäh!
Aitäh teilegi, head vaatajad ja näeme taas!
Tõlge: Anne-Ly Raukas